बेटी बचाओ, उनको शिक्षित बनाओ का संदेश देगी रोडवेज बस की टिकट
रोडवेजविभागअब टिकट के माध्यम से यात्रियों को बेटी बचाओ-बेटी पढ़ाओ और शिक्षित बनाओ का संदेश देगा। सुनने में जरूर कुछ अटपटा लगा होगा। लेकिन यह सच है। दरअसल प्रदेश सरकार ने कंडक्टरों के हाथों में ईटीएम (इलेक्ट्रॉनिक्स टिकट मशीन) थमाने का निर्णय कर लिया है। इस मशीन से निकले वाले टिकट के बैकसाइड में बेटी बचाओ -बेटी पढ़ाओ का संदेश अंकित होगा, ताकि बेटी के प्रति समाज में सकारात्मक सोच पैदा हो।
बेटियों के प्रति लोगों की सकारात्मक सोच बदले, इसीलिए प्रदेश सरकार की ओर से जगह-जगह बेटी बचाओ-बेटी पढ़ाओ अभियान चलाए जा रहे हैं, ताकि समाज का नजरिया बदले। सरकार की ओर से हर सार्वजनिक स्थान पर स्लोगन के माध्यम से इस दिशा में जागरूक किया जा रहा है। बस यातायात का बड़ा साधन है। अकेले यमुनानगर जिले से हर रोज 20 हजार यात्री सफर करते हैं।
सरकारके पास पहुंचा कंडक्टरों का ब्यौरा : सरकारके पास हरियाणा रोडवेज के आठ हजार कंडक्टरों का ब्यौरा मिल चुका है। प्लानिंग भी पूरी हो चुकी है। अब जल्द ही कंडक्टरों के हाथ में ईटीएम मशीन होगी। मशीन के मिलने से कंडक्टरों को काफी फायदा होगा। वहीं गड़बड़ी भी नहीं होगी।
अभीऐसे काटा जा रहा है टिकट: वर्तमानमें रोडवेज कंडक्टरों द्वारा पंच कर टिकट को काटा जा रहा है। मशीन लागू होने के बाद टिकट ईटीएम मशीन द्वारा मिला करेगा। बता दें कि रोडवेज विभाग में कुल 18 हजार कर्मचारी हैं जिनमें लगभग 8 हजार कंडक्टर हैं जिनमें 6 हजार ड्राइवर हैं बाकी 4 हजार दूसरे कर्मचारी हैं।
^जल्द ही प्रदेश के सभी कंडक्टरों को ईटीएम मशीन मिल जाएगी। मशीन से निकलने वाले टिकट पर बेटी बचाओ-बेटी पढ़ाओ का संदेश भी अंकित होगा। ताकि लोगों की बेटी के प्रति सकारात्मक सोच पैदा हो। कृष्णपंवार, परिवहन मंत्री, प्रदेश सरकार।
डिपो का नाम संख्या
यमुनानगर273
गुड़गांव 431
चंडीगढ़ 440
दिल्ली 250
रेवाड़ी 237
अम्बाला 388
नारनौल 223
सोनीपत 404
पलवल 150
पानीपत 250
फरीदाबाद 167
करनाल 328
नूह 129
रोहतक 349
कुरुक्षेत्र 319
चरखी दादरी 227
सिरसा 271
झज्जर 257
भिवानी 258
जींद 307
हिसार 334
कैथल 295
फतेहाबाद 272
फतेहाबाद सिटी 267
नोट:आंकड़ेरोडवेज विभाग से लिए गए हैं।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva hin_Deva awa_Deva awa_Deva awa_Deva awa_Deva awa_Deva awa_Deva kas_Deva awa_Deva awa_Deva awa_Deva awa_Deva hin_Deva